钦定古今图书集成/明伦汇编/氏族典/第606卷 > 《郑樵通志》 > 慕容德
## 钦定古今图书集成/明伦汇编/氏族典/第606卷 > 《郑樵通志》 > 慕容德

按《晋书慕容德载记》，“德字元明，皝之少子也。母公孙
氏，梦日入脐中，昼寝而生。德年未弱冠，身长八尺二
寸，姿貌雄伟，额有日角，偃月重文，博观群书，性清慎，
多才艺。慕容儁之僭立也，封为梁公。及𬀩嗣位，改封
范阳王。𬀩败，徙长安，苻坚以为张掖太守，数岁免归。
及垂称燕王，以德为车骑大将军，复封范阳王，居中”
镇卫，参断政事。垂临终，敕其子宝以邺城委德。宝既
嗣位，以德镇邺，罢留台，以都督专总南夏。寻以德为
丞相，领冀州牧，承制。隆安二年，自邺徙滑台，依《燕元》
故事称元年，大赦境内殊死已下，置百官。四年，僭即
皇帝位于广固，大赦，改元为建平。以兄子超为皇太
子。其月死，即义熙元年也。时年七十，在位五年。伪谥
《献武皇帝》。